
V práci sa sledoval vplyv pomocných látok zo skupiny humektantov a enhancerov na liberáciu liečiva benzetóniumchlorid z gélov. Benzetóniumchlorid je antimikrobiálne účinná kvartérna amóniová soľ, používa sa ako antiseptikum.


Vo funkcii gélotvornej látky bol použitý prírodný polymér chitosan (CHIT) v koncentrácii 2.5%. Koncentrácia liečiva v géloch bola 0.1%. Pomocné látky zo skupiny humektantov  a enhancerov boli pridané v dvoch rôznych koncentráciách 5% a 10%. Liberácia liečiva sa sledovala počas 3 hodín, pri teplote 30 °C. Liberácia liečiva sa vyhodnotila na základe kumulovaných uvoľnených množstiev. Namerané hodnoty pH hydrogélov sa pohybovali v rozmedzí (5,66 – 5,98), vhodným na dermálnu aplikáciu.


Na základe dosiahnutých výsledkov sa zistilo, že so zvyšujúcou koncentráciou enhancera sa uvoľňovalo vyššie % liečiva. Najviac liečiva sa uvoľnilo z gélu s prídavkom 10% etanolu (ETH). 
Tento výskum bol podporený grantom VEGA č. 1/0024/11.
